[{"text_idx": "#000001", "text": "Mae archeolegwyr wedi bod yn cynnal ymchwiliad archeolegol ar safle newydd siop feics Antur Waunfawr, sef Beics Menai, yn iard Porth yr Aur yng Nghaernarfon."}, {"text_idx": "#000002", "text": "Cwblhawyd pryniant y safle ym mis Tachwedd gan Antur Waunfawr, menter gymdeithasol leol sy\u2019n darparu cyfleoedd gwaith i oedolion ag anableddau dysgu. Bydd yr adeilad yn cynnig mwy o le i\u2019r Antur ddatblygu ac ehangu\u2019r busnes beics, sydd ar hyn o bryd wedi\u2019i leoli ar y Cei Lechi yng Nghaernarfon."}, {"text_idx": "#000003", "text": "Mi roedd yr iard gynt yn eiddo i gwmni cludiant lleol, Pritchard Bros, ac mae\u2019n gyffiniol at waliau canoloesol y dref, sydd wedi\u2019u dynodi\u2019n Heneb Restredig gan CADW. Mae waliau\u2019r dref yn ffurfio rhan o\u2019r adeilad ei hun, ac yn gwahanu iard Porth yr Aur o\u2019r Clwb Hwylio Brenhinol drws nesaf"}, {"text_idx": "#000006", "text": "Dywedodd Matthew Jones, o CR Archaeology: \u2018Wrth gynnal yr arolwg ar y safle, daethom ar draws llawr cobls diddorol. Yn anffodus, nid oedd unrhyw ddarganfyddiadau i roi dyddiad pendant i\u2019r llawr, ond mae\u2019n debyg ei bod yn dyddio o\u2019r 18fed / 19eg ganrif ac yn perthyn i\u2019r i\u2019r ty\u0302 a wynebodd y stryd fawr ar y pryd. \u201d"}, {"text_idx": "#000007", "text": "Dywedodd Menna Jones, prif weithredwr Antur Waunfawr: \u201cRydym yn falch o\u2019r cyfle i brynu safle sy\u2019n chwarae rhan mor bwysig yn hanes Caernarfon. Roedd yn gyffrous iawn i weld beth oedd yr arolwg archeolegol wedi\u2019i darganfod! Dydych chi byth yn gwybod, efallai y byddwn yn dod o hyd i lawer mwy o ddarganfyddiadau diddorol wrth i\u2019r gwaith adeiladu ddechrau!"}]